**Patrick Bjorkstrand** (s. 1. heinäkuuta 1992 Herning, Tanska) on tanskalainen jääkiekkoilija, joka pelaa Tanskan pääsarjassa Metal Ligaen-joukkue Aalborg Piratesissa. Hän on pelipaikaltaan keskushyökkääjä, mutta osaa pelata myös laidassa. Elite Prospects -sivuston mukaan Bjorkstrand on hyvillä käsillä ja pelikäsityksellä varustettu hyökkääjä, jolla on hyvä visio ja ennakointikyky. Hänellä on myös sivuston mukaan myös voitontahtoinen mentaliteetti.

Ura
---

### Seuraura

Bjorkstrand on kotikaupunkinsa joukkueen Herning IK:n kasvatti. Hän pelasi vain 15-vuotiaana ensimmäiset miesten pelinsä sen kakkosjoukkueessa Tanskan I-divisioonassa. Kaudeksi 2009–2010 Bjorkstrand siirtyi Herning Blue Foxin AL-Bank Ligaen -joukkueeseen, jossa tulokaskausi toi 32 runkosarjaottelussa tehot 4+5=9 ja kymmenessä playoff-ottelussa tehot 1+1=2. Hän voitti kauden päätteeksi pronssia. Kaudella 2010–2011 Bjorkstrandin pistesaldo runkosarjassa nousi 20:een ja kaudella 2011–2012 hän teki AL-Bank Ligaenin yhden kauden piste-ennätyksensä tehoilla 9+25=34. Molemmat kaudet päättyivät Tanskan-mestaruuteen.

Kaudeksi 2012–2013 Bjorkstrand siirtyi Ruotsin toiseksi korkeimmalle sarjatasolle HockeyAllsvenskan-joukkue Mora IK:n riveihin. Kaudeksi 2013–2014 hän siirtyi vuoden mittaisella sopimuksella KHL:n kroatialaisjoukkue Medveščak Zagrebiin. Huhtikuussa 2014 Bjorkstrand teki kaksivuotisen jatkosopimuksen joukkueen kanssa.

Bjorkstrand edusti Medveščakia kaudella 2014–2015 myös Spengler Cupissa. Helmikuussa 2015 hän siirtyi loppukaudeksi SM-liigajoukkue Saimaan Palloon siirtorajan kynnyksellä. Kaudeksi 2015–2016 Bjorkstrand palasi vuoden mittaisella sopimuksella takaisin Medveščakiin. Hän oli joukkueen toiseksi paras maalintekijä Gilbert Brulén kanssa 13 osumallaan.

Kesällä 2016 NHL-varaamaton Bjorkstrand osallistui Los Angeles Kingsin kehitysleirille. Pian tämän jälkeen heinäkuussa hän teki seuran kanssa vuoden mittaisen ja kaksisuuntaisen NHL-sopimuksen. Bjorkstrand pelasi kauden 2016–2017 kuitenkin kokonaan AHL-joukkue Ontario Reignissa, jossa hän teki 42 runkosarja- ja kahdessa playoff-ottelussa tehot 8+4=12.

Kaudeksi 2017–2018 Bjorkstrand palasi SM-liigaan ja siirtyi vuoden mittaisella sopimuksella KooKoohon. Hän oli jakoi joukkueen sisäisen syöttöpörssin kärkisijaa Jake Newtonin ja Toni Kähkösen kanssa sekä oli sisäisessä pistepörssissä Michael Keräsen jälkeen toisena tehoilla 14+23=37, kunnes helmikuussa 2018 Bjorkstrandin sopimus purettiin yhteisymmärryksessä taloudellisten syiden vuoksi. Seuraavana päivänä hänen vahvistettiin siirtyvän loppukaudeksi Saksan DEL-liigan Nürnberg Ice Tigersiin.

Bjorkstrand palasi kaudeksi 2018–2019 taas SM-liigaan ja siirtyi vuoden mittaisella sopimuksella Turun Palloseuraan. Seuran urheilutoimenjohtaja Antero Niittymäen mukaan hänet hankittiin ensisijaisesti lähinnä paikkaamaan NHL-sopimuksen tehneen Petrus Palmun jättämää aukkoa. Bjorkstrand ei kuitenkaan onnistunut vastaamaan hänen rooliinsa kohdisteneita odotuksia. Bjorkstrand onnistui tekemään 59 runkosarjaottelussa vain tehot 10+10=20 sekä viidessä playoff-ottelussa tehot 1+1=2. Hän voitti pudotuspeleissä TPS:n sisäisen tehotilaston lukemalla +2. Mestarien liigassa Bjorkstrand oli TPS:n paras syöttäjä kolmella syöttöpisteellän. Hän jakoi myös joukkueen sisäisen tehotilaston voiton Kaapo Kakon kanssa lukemalla +4.

Kaudeksi 2019–2020 Bjorkstrand siirtyi vuoden mittaisella sopimuksella monikansallisen Erste Bank Eishockey Ligan itävaltalaisjoukkue Villacher SV:hen.

### Maajoukkueura

Bjorkstrand edusti Tanskaa MM-kilpailuissa vuosina 2013, 2014, 2015 ja 2016, joista vuosien 2014 ja 2015 turnauksissa valmennus valitsi hänet joukkueensa turnauksen yhdeksi kolmesta parhaasta pelaajasta ja vuoden 2014 turnauksessa myös Tanskan vuoden pelaajana. Bjorkstrand pelasi myös Sotšin olympiakisojen 2014 karsinnoissa, mutta Tanska jäi kuitenkin ilman lopullista kisapaikkaa. Yhteensä hän on pelannut 82 A-maaottelua tehopistein 9+13=22.

Bjorkstrand pelasi myös alle 20-vuotiaiden MM-kilpailuissa vuosina 2010, 2011 ja 2012, joista kaksi ensimmäistä turnausta I-divisioonassa. Vuoden 2010 turnauksessa hän jakoi kolmella osumallaan Tanskan sisäisen maalipörssin voiton Nicklas Jensenin kanssa. Tanska voitti A-lohkon hopeaa. Vuoden 2011 turnaus päättyi B-lohkon kultaan ja nousemiseen seuraavaksi vuodeksi pääsarjaan. Bjorkstrand voitti vuoden 2012 turnauksessa tehoilla 1+5=6 Tanskan sisäisen syöttöpörssin ja jakoi sisäisen pistepörssin voiton Jensenin kanssa. Valmennus valitsi hänet Tanskan turnauksen kolmesta parhaasta pelaajasta, mutta joukkue putosi taas seuraavaksi vuodeksi I-divisioonaan.

Bjorkstrand pelasi myös alle 18-vuotiaiden I-divisioonan MM-kilpailuissa vuosina 2009 ja 2010. Vuoden 2009 turnaus päättyi B-lohkon hopeaan ja vuoden 2010 turnaus A-lohkon hopeaan.

Muuta
-----

Bjorkstrandin pikkuveli Oliver pelaa hyökkääjänä NHL-seura Columbus Blue Jacketsin organisaatiossa. Veljesten yhdysvaltalainen isä Todd Bjorkstrand on entinen hyökkääjä, joka on sittemmin valmentanut Tanskassa, Itävallassa ja Norjassa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2008–2009 | Herning Blue Fox-2 | Tanska I | 4 | 0 | 2 | 2 | 2 | 1 | 1 | 0 | 1 | 0 | U18d1 | 5 | 2 | 3 | 5 | 0 |
| 2009–2010 | Herning Blue Fox | Tanska | 32 | 4 | 5 | 9 | 20 | 10 | 1 | 1 | 2 | 0 | U18d1 | 5 | 2 | 4 | 6 | 2 |
|  |  |  |  |  |  |  |  |  |  |  |  |  | JMMd1 | 5 | 3 | 2 | 5 | 2 |
| 2010–2011 | Herning Blue Fox | Tanska | 38 | 3 | 17 | 20 | 16 | 14 | 2 | 8 | 10 | 0 | JMMd1 | 5 | 3 | 4 | 7 | 2 |
| 2011–2012 | Herning Blue Fox | Tanska | 36 | 9 | 25 | 34 | 30 | 17 | 3 | 8 | 11 | 10 | JMM | 6 | 1 | 5 | 6 | 4 |
| 2012–2013 | Mora IK | Allsvenskan | 51 | 6 | 7 | 13 | 12 | – | – | – | – | – | OQ | 3 | 0 | 0 | 0 | 0 |
|  |  |  |  |  |  |  |  |  |  |  |  |  | MM | 7 | 0 | 0 | 0 | 2 |
| 2013–2014 | Medveščak Zagreb | KHL | 54 | 4 | 9 | 13 | 14 | 4 | 0 | 0 | 0 | 0 | MM | 7 | 1 | 3 | 4 | 2 |
| 2014–2015 | Medveščak Zagreb | KHL | 54 | 7 | 8 | 15 | 2 | – | – | – | – | – | MM | 7 | 1 | 0 | 1 | 2 |
|  | SaiPa | SM-liiga | 11 | 2 | 0 | 2 | 0 | 7 | 1 | 2 | 3 | 2 |
| 2015–2016 | Medveščak Zagreb | KHL | 57 | 13 | 9 | 22 | 12 | – | – | – | – | – | MM | 8 | 0 | 1 | 1 | 4 |
| 2016–2017 | Ontario Reign | AHL | 42 | 8 | 4 | 12 | 10 | 2 | 0 | 0 | 0 | 0 |
| 2017–2018 | KooKoo | SM-liiga | 52 | 14 | 23 | 37 | 24 | – | – | – | – | – |
|  | Nürnberg Ice Tigers | DEL | 3 | 0 | 2 | 2 | 0 | 9 | 1 | 1 | 2 | 0 |
| 2018–2019 | TPS | SM-liiga | 59 | 10 | 10 | 20 | 14 | 5 | 1 | 1 | 2 | 0 |
| 2019–2020 | Villacher SV | EBEL | 46 | 15 | 20 | 35 | 10 | 3 | 0 | 0 | 0 | 0 |
| 2020–2021 | Villacher SV | ICEHL | 23 | 3 | 7 | 10 | 10 | – | – | – | – | – |
| 3 kautta | yhteensä | KHL | 166 | 24 | 26 | 50 | 28 | 4 | 0 | 0 | 0 | 0 |
| 3 kautta | yhteensä | SM-liiga | 122 | 26 | 33 | 59 | 38 | 12 | 2 | 3 | 5 | 2 |
| 3 kautta | yhteensä | Tanska | 106 | 16 | 47 | 63 | 66 | 41 | 6 | 17 | 23 | 10 |
| 2 kautta | yhteensä | EBEL/ICEHL | 69 | 18 | 27 | 45 | 20 | 3 | 0 | 0 | 0 | 0 |
| 1 kausi | yhteensä | AHL | 42 | 8 | 4 | 12 | 10 | 2 | 0 | 0 | 0 | 0 |
| 1 kausi | yhteensä | DEL | 3 | 0 | 2 | 2 | 0 | 9 | 1 | 1 | 2 | 0 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Patrick Bjorkstrand**.
* Patrick Bjorkstrand The Internet Hockey Databasessa (englanniksi)
* Patrick Bjorkstrand Eurohockey-sivustolla (englanniksi)
* Patrick Bjorkstrand *Elite Prospects*. Everysport Media Group AB.  (englanniksi)

### Viitteet

1. 1 2  Bjorkstrand lähtee KooKoosta taloudellista syistä - "Talousmatematiikka on yksinkertaista" *Jatkoaika.com*.  19.2.2018. Jatkoaika r.y. Viitattu 20.2.2018.
2. 1 2 3 4 5 6  Patrick Bjorkstrand *Elite Prospects*. Everysport Media Group AB.  (englanniksi)
3. ↑  MLADI NAPADAČI PATRICK BJORKSTRAND I LUKE WALKER DOLAZE U BRLOG *medvescak.com*.  24.6.2013. KHL Medveščak Zagreb. Viitattu 31.7.2013. (kroatiaksi)
4. ↑  KHL-tulokas värväsi kaksi kovan tason hyökkääjää *suomikiekko.com*.  24.6.2013. Nordic Sport Media. Viitattu 31.7.2013.
5. ↑  Stara-nova petorka za Medveščak *medvescak.com*.  25.4.2014. KHL Medveščak Zagreb.  Arkistoitu 30.3.2015. Viitattu 10.9.2014. (kroatiaksi)
6. ↑  SaiPa vahvistuu tanskalaishyökkääjällä *Jatkoaika.com*.  15.2.2015. Jatkoaika r.y. Viitattu 15.2.2015.
7. ↑  Isotalo, Ilari: SaiPa-hyökkääjä siirtyy KHL:ään *suomikiekko.com*.  27.5.2015. Nordic Sport Media. Viitattu 28.5.2015.
8. ↑  Elite Prospects - Medvescak Zagreb *eliteprospects.com*. Everysport Media Group. Viitattu 12.4.2019. (englanniksi)
9. ↑  Kings agree to terms on a one-year contract with Patrick Bjorkstrand *nhl.com/kings*.  14.7.2016. LOS ANGELES:  Los Angeles Kings. Viitattu 3.8.2017. (englanniksi)
10. ↑  Savonen, Ilari: SaiPassa vasta vieraillut tanskalaishyökkääjä sai NHL-sopimuksen *suomikiekko.com*.  14.7.2016. Nordic Sport Media. Viitattu 3.8.2017.
11. ↑  KooKoo vahvistuu Tanskan maajoukkuehyökkääjällä - Bjorkstrand matkaa Kouvolaan *Jatkoaika.com*.  3.8.2017. Jatkoaika r.y. Viitattu 3.8.2017.
12. ↑  Ice Tigers verpflichten Patrick Bjorkstrand *icetigers.de*.  20.2.2018. Nürnberg Ice Tigers Eishockey GmbH.  Arkistoitu 21.2.2018. Viitattu 20.2.2018. (saksaksi)
13. ↑  HC TPS vahvistuu Patrick Björkstrandilla: "Halusin joukkueeseen, jossa pelataan voitosta jokaisena iltana" *hc.tps.fi*.  5.6.2018. HC TPS Turku Oy.  Arkistoitu 21.8.2018. Viitattu 5.6.2018.
14. ↑  Tuomala, Toni: Liigan runkosarjan arvosanat: Tässä ovat TOP 5 -riman alittaneet hyökkääjät *suomikiekko.com*.  16.3.2019. Nordic Sport Media. Viitattu 12.4.2019.
15. ↑  Elite Prospects - TPS *eliteprospects.com*. Everysport Media Group. Viitattu 12.4.2019. (englanniksi)
16. ↑  Pönniö, Toni: Hyvästit Liigalle! TPS-vahvistus jättää Suomen – saa uudessa seurassaan jättiroolin *suomikiekko.com*.  5.6.2019. Nordic Sport Media. Viitattu 30.10.2019.
17. ↑  Elite Prospects - Denmark U20 *eliteprospects.com*. Everysport Media Group. Viitattu 12.4.2019. (englanniksi)
18. ↑  Elite Prospects - Denmark U20 *eliteprospects.com*. Everysport Media Group. Viitattu 12.4.2019. (englanniksi)
19. ↑  Oliver Bjorkstrand *Elite Prospects*. Everysport Media Group AB.  (englanniksi)
20. ↑  Todd Bjorkstrand *Elite Prospects*. Everysport Media Group AB.  (englanniksi)